《盐渎行》
明代·杨瑞云

大风卷地海云黄，四野昏黑日无光。狐狸白昼置人旁，千无万无尽傍徨。

壮夫大叫气如狂，蛾眉红粉泪千行。盐渎主人把剑问上苍，胡为乎陵谷倒置变态也非常。

千竿绿竹覆壶觞，有酒难消郁结肠。可道颜色百花王，一朝零落蔓草旁。

轰雷掣电天中央，此时势焰何可当。吁嗟晦明事难量，吁嗟晦明事难量。

霎时间云师风伯避太阳，魑魅恐尔无处藏。

作者简介：杨瑞云，字肖韩。南海人。明神宗万历二年（一五七四）进士，官户部主事。清温汝能《粤东诗海》卷三七、清道光《广东通志》卷二八一有传。